Nariadenie Komisie (ES) č. 282/98
z 3. februára 1998,
ktorým sa mení a dopĺňa nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných analytických metódach
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], naposledy zmenené a doplnené nariadením (ES) 1581/96 [2] a najmä jeho článok 35a,
keďže nariadenie Komisie (EHS) 2568/91 [3], naposledy zmenené a doplnené nariadením (ES) 2472/97 [4], definuje charakteristiky olivového oleja a oleja z olivových zvyškov a príslušné analytické metódy;
keďže následné preverovanie odhalilo potrebu korigovať text nariadenia (ES) č. 2472/97; keďže na základe vyššie uvedeného sa text nariadenia (EHS) 2568/91 musí upraviť;
keďže nariadenie (ES) 2472/97 nadobúda účinnosť 60. deň po jeho uverejnení v Úradnom vestníku Európskych spoločenstiev, t.j. 10. februára 1998; keďže toto nariadenie musí taktiež nadobudnúť účinnosť k tomuto dátumu;
keďže opatrenia ustanovené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Obrázky 1, 2, 3 a 4, ktoré sú prílohou k tomuto nariadeniu, sa týmto pridávajú k prílohe XVIII k nariadeniu (EHS) 2568/91.
Článok 2
Toto nariadenie nadobúda účinnosť 10. februára 1998.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 3. februára 1998